**INDOKOLÁS**

**I. FELADATELLÁTÁS ÁLTALÁNOS ÉRTÉKELÉSE**

Szombathely Megyei Jogú Város Önkormányzata által ellátandó közszolgáltatási feladatok körét elsősorban a Magyarország helyi önkormányzatairól szóló 2011. évi CLXXXIX. törvényben szabályozottak határozzák meg.  Ezen túlmenően szakmai-ágazati törvények, rendeletek határoznak meg az Önkormányzat részére kötelezően ellátandó feladatokat. Az önként vállalt feladatok köre az önkormányzat ágazati feladatait áttekintve szinte minden területen megjelent, elsősorban a sport, és a kulturális, oktatási, egészségügy, szociális ágazat területén. Ezt támasztja alá a beszámolóban kimutatott támogatások (alapítványoknak, egyesületeknek stb.) összege is.

Az Önkormányzat kötelező és önként vállalt feladatait saját költségvetési szerveivel, intézményeivel, általa alapított gazdasági társaságok, közhasznú szervezetek segítségével, valamint vásárolt közszolgáltatások révén látta el, tehát gondoskodott azon feladatok ellátásáról, melyek törvények, rendeletek által előírtak.

A költségvetési intézmények feladatai teljes részletezettséggel az intézményi alapító okiratokban kerültek meghatározásra.

*Költségvetési szervek összetétele a következő:*

Szombathely Megyei Jogú Város Önkormányzata a Polgármesteri Hivatalon kívül a következő intézményeket működtette **2024. január 1-jén**:

|  |  |
| --- | --- |
| Megnevezés | Intézmények száma |
| Óvodai ellátás | 18 gazdasági szervezettel nem rendelkező és 1 gazdasági szervezettel rendelkező költségvetési szerv |
| Közművelődési feladatok ellátása | 4 gazdasági szervezettel nem rendelkező költségvetési szerv  |
| Településüzemeltetési, közszolgáltatási feladatok ellátása | 1 gazdasági szervezettel nem rendelkező költségvetési szerv  |
| Egészségügyi feladatok ellátása | 1 gazdasági szervezettel rendelkező költségvetési szerv  |
| Gyermekjóléti és gyermekvédelmi feladatok ellátása | 1 gazdasági szervezettel rendelkező költségvetési szerv  |
| Szociális alapellátási feladatok | 1 gazdasági szervezettel rendelkező költségvetési szerv  |
| Összesen | 23 gazdasági szervezettel nem rendelkező és 4 gazdasági szervezettel rendelkező költségvetési szerv |

Szombathely Megyei Jogú Város Polgármesteri Hivatala 4 nemzetiségi önkormányzat (horvát, roma, német, szlovén), valamint 1 társulás (Nyugat-dunántúli Regionális Hulladékgazdálkodási Önkormányzati Társulás) gazdálkodásával kapcsolatos feladatokat is ellátta.

Szombathely Megyei Jogú Város Német Önkormányzatához 1 oktatási intézmény kapcsolódik. A többi nemzetiségi önkormányzathoz és társuláshoz költségvetési intézmény nem kapcsolódik.

Szombathely Megyei Jogú Város Önkormányzata a Magyarország 2024. évi költségvetéséről szóló törvényben foglaltak szerint meghatározott központi támogatásokban részesül a település lakosságszáma alapján, mely 2024. január 1-jén 74.149 fő.

**I/a. PÉNZESZKÖZÖK VÁLTOZÁSA**

Az önkormányzat pénzkészletének 2024. évi változását a 19. sz. melléklet mutatja be.

Az önkormányzat intézmények nélküli záró pénzkészletének összege 2024. december 31-én 3.044.048 eFt volt, ami nem csak az elszámolási számla egyenlegét mutatja, hanem az EU források finanszírozási számla és az egyéb (pl.: bérlakás elkülönített számlája, egyéb pályázatok alszámlái, munkáltatói kölcsön számlája,) alszámlákon elkülönített egyenlegeket is tartalmazza.

Az önkormányzat elszámolási főszámlája ténylegesen ebben az időpontban 2.543.291 eFt egyenleggel, az egyéb számlái 500.757 eFt egyenleggel zártak.

**II. BEVÉTELI FORRÁSOK ÉS AZOK TELJESÍTÉSE**

Az Európai Uniós fejlesztési projektek bevételi és kiadási elszámolása a számviteli előírások szerint a könyvekben működési és felhalmozási főkönyvi bontásban szerepel mind kiadási mind bevételi oldalon az 1. melléklet szerint. Annak érdekében, hogy a projektek teljes körű költségvetése áttekinthető, átlátható legyen, a rendelet többi mellékletében a működési és felhalmozási tételek nem kerültek szétbontásra.

A város 2024. évi eredeti bevételi előirányzata 31.376.932 eFt, mely az évközi rendeletmódosítások során összességében 8.957.765 eFt-tal növekedett:

A változás főbb okai:

* az önkormányzati és az intézményi többletbevételek,
* az év közben biztosított központi, és egyéb támogatások,
* az átvett pénzeszközök összegei jelentették.

***Működési bevételek (3.sz.melléklet)***

***Működési célú támogatások államháztartáson belülről***

*Önkormányzatok működési támogatása*

A tervezett előirányzatot módosították az év közbeni igényléseken alapuló köznevelési feladatok, szociális, gyermekjóléti feladatok, gyermekétkeztetési feladatok támogatásaként önkormányzatunkat megillető összegek, valamint a kiegészítő támogatások évközi módosításai (pl. kéményseprő ipari közszolgáltatások támogatása, szociális ágazati összevont pótlék).

*Egyéb működési célú támogatások bevételei államháztartáson belülről*

Itt számoljuk el a Weöres Sándor Színház és a Mesebolt Bábszínház közös működtetési támogatását, a Honvédelmi Minisztériumtól az Uszoda 2023. évi költségeihez kapott támogatást, illetve az Európai Uniós és egyéb működési célú pályázatokhoz kapcsolódó bevételeket, melyek a támogatási szerződések szerinti lehívások ütemében érkeztek.

***Közhatalmi bevételek***

A helyi adóbevételeink változását (indexét) - az előző évi tény adatokat 100 %-nak tekintve - az alábbi táblázat mutatja be:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2019/2018** |  | **2020/2019** |  | **2021/2020** |  | **2022/2021** | **2023/2022** | **2024/2023** |
| Építményadó | 100,53 |  | 94,49 |  | 100,74 |  | 102,33 | 147,08 | 107,62 |
| Idegenforgalmi adó | 166,66 |  | 33,89 |  | 113,48 |  | 228,43 | 98,03 | 97,82 |
| Iparűzési adó | 109,97 |  | 92,13 |  | 95,3 |  | 106,15 | 128,05 | 97,88 |
| **Összesen:** | **108,94** |  | **92,2** |  | **95,96** |  | **105,87** | **130,20** | **99,18** |

A **helyi iparűzési adóbevétel** az előző évi tényadatokhoz képest 251.757 eFt-tal csökkent az adózók gazdasági teljesítményének változása következtében.

Az **építményadó bevétel a** 2023. évi teljesítési adatokhoz képest 7,62 %-kal növekedett, melyet a feltárások, valamint a belépő új építmények magyaráznak.

***Működési bevételek:***

Az önkormányzatnál a működési bevételek jelentős hányadát a bérletidíj bevételek képezik. Itt számoljuk el az önkormányzati helyiségek és lakások bérleti díját, a víziközmű és szennyvízközmű használati díjbevételét, valamint a közterület-foglalási és parkolás gazdálkodási bevételeket is.

***Működési célú átvett pénzeszközök***

Működési célú átvett pénzeszközök között számoljuk el az államháztartáson kívüli szervezetektől kapott működési célú támogatásokat, illetve a nyújtott kölcsönök visszatérüléseit.

***Felhalmozási bevételek (17.sz.melléklet)***

***Felhalmozási célú támogatások államháztartáson belülről***

Az Európai Uniós pályázatokhoz kapcsolódó felhalmozási célú támogatások a projektek megvalósulási ütemének megfelelően és a támogatási szerződésekben foglaltak szerint kerültek lehívásra. 2024.év során e tétel az önkormányzatnál 568.871 eFt összeget jelentett.

***Felhalmozási bevételek***

Az önkormányzati lakások, ingatlanok értékesítéséből pályáztatás során befolyt bevétel 363.931 eFt. Az ingatlanértékesítés bevételei elsősorban, 02089/14, 2008/11, 5487/32 hrsz-ú építési telkek, 6491/A/1 hrsz-ú irodahelyiség, 5905/A/11, 7024/A/27 hrsz-on lévő üzlethelyiségek, továbbá, garázs, lakások értékesítéséből adódtak.

***Felhalmozási célú átvett pénzeszközök*** között számoljuk el a felhalmozási célra nyújtott kölcsönök visszatérüléseit, a felhalmozási célú pályázatokra államháztartáson kívüli támogatótól beérkezett bevételeket, valamint az önkormányzat által nyújtott támogatások elszámolása során visszatérítendő összegeket.

**III. KIADÁSOK ALAKULÁSA**

**ÁGAZATI KIADÁSOK**

***Oktatási ágazat kiadásai (8.sz.melléklet)***

Szombathely Megyei Jogú Város Közgyűlése 2024. évre vonatkozóan – az óvodák, valamint a Szombathelyi Köznevelési GAMESZ működtetésén túl – az oktatási ágazat eredeti előirányzatát 84.792 eFt összegben határozta meg, amelyből 30.000 e Ft volt az óvodák karbantartására fordítható összeg.

Az oktatási kiadásokban szereplő tételek törvény, önkormányzati rendelet, közgyűlési, illetve bizottsági határozatok, továbbá fennálló szerződések alapján kerültek tervezésre és felhasználásra.

***Kulturális ágazat, média kiadásai (9.sz.melléklet)***

A Kulturális ágazat, média kiadásaira 2024. évre vonatkozóan 4.370.919 e Ft-ot biztosított az Önkormányzat.

Kulturális és civil szervezetek támogatására 2024. évben 58.680 eFt előirányzott támogatási összeg megállapodás alapján 98,30 %-ban kiutalásra került.

2024. évben a kulturális ágazat kiadásai közül a „Kulturális és civil alap”, továbbá a „Városi nagyrendezvények” tételsorokról a Kulturális, Oktatási és Civil Bizottság volt jogosult dönteni.

A Kulturális ágazat, média kiadásokra biztosított előirányzatok felhasználása az áthúzódó kifizetéseket is figyelembe véve megtörtént.

***Szociális ágazat kiadásai (10.sz.melléklet)***

Az önkormányzati bevételekkel fedezett szociális kiadásokra a Pálos Károly Szociális Szolgáltató Központ és Gyermekjóléti Szolgálat támogatásán kívül módosított előirányzatként 857.577 eFt állt rendelkezésre, a teljesítés év végéig 90,91 %.

Önkormányzati támogatásból biztosított segélykeretből a szociálisan rászorult állampolgárok érdekeit és jogos igényeit szem előtt tartva, a központi és a helyi szakmai irányelveknek, rendeleteknek megfelelően gazdálkodva szociális ellátásokat folyósítottunk.

***Egészségügyi ágazat kiadásai (11.sz.melléklet)***

A Szombathelyi Egészségügyi és Kulturális Intézmények GESZ támogatásán kívül módosított előirányzatként 70.498 eFt állt rendelkezésre, mely összeg év végéig 81,91 %-ban felhasználásra került.

***Gyermekvédelmi ágazat kiadásai (12.sz.melléklet)***

A Szombathelyi Egyesített Bölcsődei Intézmény működési és felhalmozási kiadásokra biztosított támogatásán kívül 3.241 eFt állt rendelkezésre.

***Egyéb más ágazathoz nem sorolható intézmények és feladatok kiadásai (13. sz. melléklet)***

A Parkolásgazdálkodási kiadás előirányzatából a megkötött szerződés szerint fizettük a parkolás üzemeltetését.

Az Áfa befizetések tételsoron az Áfa bevallásoknak megfelelően a kiszámlázott Áfa befizetések, a fordított Áfa befizetések és az Áfa visszaigénylések egyenleg adata szerepel.

A költségvetési rendeletben a projektek megvalósításához kapcsolódó fordított áfa befizetések előirányzata az adott projekt egységes kezelése miatt a felhalmozási táblázatban került külön soron nevesítésre, az Áfa visszaigénylések előirányzata pedig a működési bevételek között szerepel. A költségvetési táblázatokban az Áfa bevallás jellegéből adódóan ezeken a tételsorokon nem szerepel teljesítés adat.

A Lakás és helyiségüzemeltetés feladatait üzemeltetési szerződés alapján a SZOVA Nonprofit Zrt. látja el. A költségvetésben az elszámolás során könyvelt kiadások várható túlteljesítésével veszteségpótlás címen számoltunk. A 2024. évre vonatkozó üzemeltetés során keletkezett pénzforgalmi hiányt az önkormányzat május 31. napjáig téríti meg a SZOVA Nonprofit Zrt. részére a 451/2015.(XII.10.) Kgy.sz.határozat alapján.

A Képviselő testület tagjai és a bizottsági tagok jogszabály szerinti juttatásai tételből került kifizetésre a polgármester, alpolgármesterek, képviselők és bizottsági tagok részére a 2024. évi illetmény, cafetéria juttatások és kiküldetés költsége.

A Savaria Városfejlesztési Nonprofit Kft. tulajdonosi támogatásként 80.000 eFt működési támogatást kapott.

Az önkormányzat a Szolidaritási adó befizetési kötelezettségének eleget tett 3.670.722 eFt összegben.

A Rendőrség támogatására 6.000 eFt került kiutalásra a Szombathely közbiztonságának javítására.

A Polgárőr szervezetek részére 2.000 e Ft került kifizetésre a polgárőr szervezetek alaptámogatására és az éves beszámoló alapján eredményességi támogatásra.

A Vas Vármegyei Katasztrófavédelmi Igazgatóság – Tűzoltóság támogatása tételsorról 2.000 eFt előirányzat kifizetésre került.

Az ELTE részére folyósított támogatással a duális gépészképzés fenntartása érdekében járult hozzá önkormányzatunk. A 2024. évre járó 130.000 eFt támogatási összeg teljes egészében kiutalásra került.

Az Erdő és vadgazdálkodási költségek tétel terhére a megkötött szerződés szerinti munkák kerültek megrendelésre, kifizetésre.

A Közbeszerzési kiadások tételből a teljesítés a szerződésnek és a jogszabályoknak megfelelően történt.

A Tervezések hatósági díja lejáró engedélyekhez, egyéb díjak előirányzatáról általános hatósági díjakat fizettünk, továbbá a Bárdos Alice utca és a Bem J. u. 19-29., 27. szám alatti parkolók, valamint a Herényi temető előtti parkoló felújítására vonatkozó építési engedély meghosszabbításának díját, az Aréna utcai óvoda tetőszerkezeti hibáinak szakértői véleményeztetését, az Újvilág utca csapadékvíz csatorna kamerás vizsgálatának díját, a Sárdi ér út kapcsán földmérési munkarészek és talajvédelmi terv elkészítését, valamint a Képtár épület homlokzati mozgásának megfigyelési szakértői díját.

A Vagyongazdálkodási kiadások (szakértők igénybevétele, ügyvédi munkadíj, egyéb kiadások) előirányzatából 24.066 eFt került kifizetésre, értékbecslésekre, telekalakításokhoz, kisajátítási eljáráshoz szükséges vázrajzok készítésére, illetve az azzal kapcsolatos eljárási díjakra. Az Önkormányzat 2024 évben megalapította a Haladás 1919 Labdarúgó Kft-t, melynek jegyzett tőkéjeként 3 millió Ft került kifizetésre.

A vásárok, rendezvények, karácsonyi díszkivilágítás tételsorról kerültek kifizetésre a Halottak Napi megemlékezéssel kapcsolatos költségek, továbbá a 2023. évi Adventi vásárból a 2024. évre áthúzódó kifizetések, illetve a 2024. évi Adventi időszakkal kapcsolatos kiadások. A 2024.évi Adventi vásár kiadásainak nagy része az év vége miatt áthúzódik a 2025.évre.

Az egyéb kiadások, informatikai kiadások tételsorok a szerződésekben és kötelezettségvállalásokban foglaltaknak megfelelően kerültek kiutalásra, az áthúzódó kötelezettségvállalások összegeit a 2025.évi maradvány elszámolásról szóló előterjesztésben szerepeltetjük.

Az „Állami és önkormányzati adatbázisok használati, továbbvezetési, karbantartási és szolgáltatási díja” tételsorból került kifizetésre 2024 évben Szombathely Megyei Jogú Város Műszaki Térinformatikai rendszerének térképi alapját képező grafikus adatbázisok nyilvántartási feladatainak ellátása, az adatbázis aktualizálása, modulok frissítése valamint az állami ingatlan-nyilvántartási térképi adatbázis adatszolgáltatása, továbbá az e-közmű adatszolgáltatás kialakítása az e-közmű rendeletnek megfelelően.

A városi hálózat üzemeltetési feladatait, az intézmények közötti biztonságos és megszakítás nélküli intranet kapcsolat fedezetét az „Intranet alapú városi hálózat” tételsor biztosítja.

Az „Office 365 rendszer működtetése” tételsorról Microsoft 365 licencek kerülnek beszerzésre, amelyek a Microsoft alkalmazások elérését teszik lehetővé, továbbá Exchange licencek kerülnek beszerzésre.

A „Térfigyelő kamerarendszer üzemeltetése és adatátviteli hálózat üzemeltetése” sorról történik a térfigyelő kamerák éves üzemeltetésének finanszírozása, valamint a meghibásodott kamerák javítása.

A „Közterület-felügyelet átjátszó bérleti díj”tételsorról került kifizetésre 2024-ben az Ady tér 40. sz. társasház tetején elhelyezett mikro hullámú átjátszó antennák bérleti díja.

Az egységes ügyiratkezelő szoftvert (IRMA) az önkormányzat által működtetett intézményekben üzemeltetési szerződés keretében látják el, amelynek fedezetét az „Egységes ügyiratkezelő szoftver az önkormányzat által működtetett intézményekben” tételsor biztosítja.

2024-ben az eKata rendszer intézményi kiterjesztése 2024. októberében valósult meg, ezért 2024-ben az „eKata rendszer havi díja” tételsorról csak 2 hónapra vonatkozóan történt kifizetés az üzemeltetésre vonatkozóan.

A „VDKSZ működtetés” sor biztosítja a Vasi Diák Közösségi Szolgálat rendszer működéséhez szükséges feltételek biztosítását.

A „Szombathelypont működtetés” sor biztosítja a szombathelypont.hu oldal működését.

***Sport ágazat kiadásai (14.sz.melléklet)***

Szombathely Megyei Jogú Város Közgyűlése a 2024. évben 1.123.662 e Ft-ot biztosított a sport ágazat kiadásaira, melyből 347.000 e Ft a Szombathelyi Sportközpont és Sportiskola Nonprofit Kft. működéséhez biztosított Önkormányzati támogatás.

A sportkifizetésekre Szombathely Megyei Jogú Város sportfinanszírozási rendszere, Szombathely Megyei Jogú Város Önkormányzata Közgyűlésének költségvetési rendelete, a Városstratégiai, Idegenforgalmi és Sport Bizottság határozatai alapján, kizárólag szerződéskötést követően került sor.

A nagyobb összegű támogatások a sportszervezetekkel egyeztetett ütemezés szerint történtek, ilyenek például: a Szombathelyi Sportközpont és Sportiskola Nonprofit Kft., FALCO KC Kft. Az Önkormányzat kiemelten támogatja a város számára rendkívüli értéket jelentő, hosszú idő óta rendszeresen kiemelkedő eredményeket elérő, valamint a nagy sporttársadalmi jelentőséggel bíró sportszervezeteket, illetve azok szakosztályait, mint például a Szombathelyi MÁV Haladás VSE, Viktória FC, Szombathelyi Dobó SE, AVUS, Delfin Sportiskolai Sportegyesület, Szombathelyi Egyetemi Sportegyesület.

A Szombathelyi Szabadidősport Szövetség a benyújtott éves programja alapján kapott támogatást. A Szövetség a Városi Kispályás Labdarúgó Bajnokság és a Városi Tekebajnokság révén a sportolni vágyó lakosság – nagyságrendileg 1000-1200 fő – sportolását biztosítja heti rendszerességgel.

A többi sportszervezet a szakmai Bizottság döntése alapján nagyobb részt pályázati úton, vagy egyedi kérelemre működési, valamint rendezvénytámogatásban részesült. Az Önkormányzat önként vállalt feladatai közé tartozik az óvodai és iskolai úszásoktatás feladatainak támogatása, a kiemelkedő sporteredmények jutalmazása (Sportkarácsony), valamint a hagyományos Horváth Zoltán emléktorna, és az olimpia évében kvótát szerző olimpikonok támogatása.

A 2024. december 31. napjáig a tervezett előirányzatoknak 97,10 %-a felhasználásra került.

***Kommunális városüzemeltetési és környezetvédelmi kiadások (15.sz.melléklet)***

A Közvilágítás díja előirányzatából a városi hálózat áramdíját fizettük ki az E.On Zrt., valamint az MVM Partner Zrt. részére.

A köztisztasági tevékenységgel kapcsolatos feladatokat és az illegális hulladéklerakók felszámolását a Szova Nonprofit Zrt. a szerződésében foglaltak szerint látta el.

A Csaba úti felüljáró fenntartása, karbantartása előirányzatból kifizetés 2024. évben nem történt.

A parkfenntartási munkákat 2011. január 1-től a város teljes területén a Szombathelyi Parkfenntartási Kft. látja el parkfenntartási szerződés keretében.

A városi faültetési programban az „Ültess otthon – 1000 fa program kiterjesztése” címen induló projekt keretében 2024 tavaszán összesen 3600 darab fa kiosztása valósult meg a lakosság körében.

A Vízhasználati díj sorából a vízkészlet használati járulékot, valamint a Sportliget Arany-patak torkolati szakaszának mederrendezését fizettük ki.

A Folyékony hulladékgyűjtés sora Szombathely közigazgatási területén a háztartási szennyvíz begyűjtését és ártalommentes elhelyezésének kiszállási díját és munkadíját fedezi a közszolgáltatási szerződés szerint. Kifizetés 2024. évben nem volt.

A szolgalmi joggal terhelt épületrész karbantartásának egy részét a megállapodásoknak megfelelően a 2023. évről készült elszámolások alapján fizettük ki a társasházaknak.

Az önkormányzati tulajdonú területeken a FÉHE Nonprofit Kft. végezte a kaszálási munkákat.

A Szökőkutak előre nem látható hibaelhárítása előirányzatból a Szombathelyi polgárok szökőkút víztartási próbájának díját, valamint a Fő téri „Faunok” szökőkút elektromos és vízgépészeti felújításának műszaki ellenőri feladatait finanszíroztuk.

Az Egyéb feladatok előirányzatából fizettük ki a Szova Nonprofit Zrt.-vel kötött szerződés alapján az aluljárók fenntartását, nyilvános illemhelyek üzemeltetését, autóbuszvárók fenntartását, közterületek lobogózását, utcanévtáblák kihelyezését, közterületi hulladékgyűjtők karbantartását és cseréjét, egyéb városgazdálkodási szolgáltatásokat, a városi átfogó és eseti rágcsálóirtásokat; 2 db 5 m3 hulladékgyűjtő konténer kihelyezését; közkifolyók üzemeltetési díját, információs utcanévtáblák és emléktáblák legyártását, kihelyezését, javítását; a város területén lévő 8 db tűzi víztározó rendszeres felülvizsgálati díját; a parkerdei út két oldalán fás szárú növényzet eltávolítását; a Bartók B. krt. – Rohonci út kereszteződésében lévő kazánház köré kerítés építését; egy Középhegyi úti lepényfa korona redukcióját; valamint hídellenőrzéssel kapcsolatos feladatok ellátását.

A Vas Megyei Temetkezési Kft. által kötelezően ellátandó közfeladathoz támogatást biztosítottunk.

A Nyugat-dunántúli Regionális Hulladékgazdálkodási Önkormányzati Társulás felé fennálló önkormányzati fizetési kötelezettséget részletfizetési megállapodás alapján teljesítettük.

A Környezetvédelmi kiadások előirányzatából fizettük ki a szárazelemgyűjtő verseny díjazott óvodáit, iskoláit.

Fenntarthatósági és Klímapolitikai célok megvalósulása keretében a Panda energiamenedzser szoftverre 2024. április 1-től 2025. március 31-ig terjedő időszakra kötött szerződés szerint teljesítettünk.

Környezetállapot értékelés előirányzatból a Panda energiamenedzser szoftverre a 2024.03.31-ig fennálló szerződés szerint fizettük ki a működés költségét.

A Fenntartható Energia és Klímavédelmi Cselekvési Terv (SECAP) felülvizsgálatának dokumentációja késedelmi kötbér érvényesítésével kerül a megbízott részére kifizetésre.

Az Energiaközösség megvalósításának vizsgálata előirányzatból fedeztük a Szombathely, Jászai Mari u. 2-4. és Károly Róbert u. 1. szám alatti ingatlanokon kialakítandó energiaközösségre vonatkozó tanulmány elkészíttetését.

***Út – hídfenntartási kiadások (16.sz.melléklet)***

Az út–híd fenntartási, felújítási kiadásokra biztosított előirányzatoknál a Szova Nonprofit Zrt. szerződés szerint végzi a munkákat.

A Kátyúkár-önerő biztosítása előirányzatából az önkormányzati biztosítási önerő összegeit fizettük ki.

A Jelzőlámpák üzemeltetése és cseréje előirányzatából az önkormányzati utak csomópontjaiban lévő forgalomirányító berendezések üzemeltetését, karbantartását és a városi jelzőlámpák áramdíjait fedeztük.

A közvilágítási elemek karbantartása, kiegészítése előirányzatából rendeltük meg a Fő tér - Király u. sarkán lévő, a Mikes K. u.-i Csaba u.-i aluljáró lépcsője melletti, a Jávor utcai, valamint a Vépi út – Kolozsvár út sarkán lévő közvilágítási kandeláber helyreállítási munkáit, a Csónakázó tó hídján lévő 6 db led fényforrás cseréjét, a Vépi úti kábelhiba kimérését, javítását, a Sági és Kolozsvár u.-ban lámpák helyreállítását, valamint a 11-es Huszár úti okos zebra karbantartását.

A Zárt csapadék csatorna sorából a zárt csatorna fedlapjainak, víznyelőrácsainak cseréjét, szintbeemelését, a felmerülő hibák, károk elhárítását, javítását és a csapadékcsatorna rendszer tisztítási munkáit fizettük ki szerződéses partnereinknek, valamint a Dolgozók úti autóbuszmegálló és a Homok utca csapadékvíz elvezetési munkáit.

A Csatorna fedél javítások módosított előirányzat egy részét a megszüntetésre kerülő Szombathely I. körös aknafedlap csere program műszaki ellenőri feladatára használtuk fel.

A Derkovits lakótelepen parkolót alakítottunk ki, valamint a Parkolók kialakítása, javítása előirányzatból megújultak a parkolók az Éhen Gyula téren, a Szűrcsapó utca 6-8. szám mögötti, a Barátság utca 17-19. szám melletti, valamint a Bartók Béla krt. 40. szám előtti területeken.

A 2024. évi útfelújítási program terhére 4 útszakasz (a Dr. István Lajos krt. és a Bartók Béla krt. Paragvári utca és Hazatius Ferenc utca közötti szakaszának felújításra szoruló része; a Kenderesi utca és Árpád utca Bartók Béla krt. és Kárpáti Kelemen utca közötti felújításra szoruló szakasza; a Rumi út Pásztor utca és 86. sz. főút közötti szakasza; a Brenner Tóbiás krt. Kálvária utca és Nárai utca közötti szakaszának felújításra szoruló része) felújítására, javítására került sor.

A csapadékvíz elvezetés (üzemeltetés) sorból a Szombathely, II. ütem Gyöngyös-patak vízjogi üzemeltetési engedélyezési tervre fizettük ki a szerződéses összeg 10%-át.

***Önkormányzati felhalmozási kiadások (18.sz.melléklet)***

*Közművesítés*

A Víziközmű-használati és szennyvízközmű-használati díjak felhasználása a gördülő fejlesztési tervben foglaltaknak megfelelően történt. A VASIVÍZ Zrt-vel kötött üzemeltetési szerződés melléklete rendelkezik a használati díj megállapításáról és a felek közötti elszámolási kötelezettségekről. Az önkormányzat évente két alkalommal számlát állít ki használati díj címén az üzemeltető felé. Az üzemeltető és az önkormányzat a használati díjakkal szemben kompenzációval számolja el a rekonstrukciós munkákról kiállított számlák értékét.

*Közlekedés, útépítés, közvilágítás, hídfelújítás*

A Laktanya terület út építési kötelezettség előirányzat terhére a 11-es Huszár út és Lovas utca összeköttetését biztosító út építésére vonatkozó teljeskörű engedélyezési és kivitelezési terv elkészítésére szerződtünk.

Az ITM támogatás keretében megvalósuló Zanati kerékpárút fejlesztése – hozzájárulás sorból engedélyezési eljárási hatósági díjakat, tájékoztató táblát, valamint az ingatlannyilvántartásban történő átvezetési feladatok elvégzését fizettük ki.

A Markusovszky u. - Sugár u. – Horváth Boldizsár krt.- Dr. István Lajos krt.-i körforgalom kialakítása 2023. évben befejeződött, a kivitelezési és műszaki ellenőri díjakat kifizettük. A kereszteződésben lévő, Gyöngyös-patak vízkivételi mű részét képező ülepítő medencét és tartozékait az Önkormányzat - a Vasivíz Zrt.-vel és a Vasi Ingatlanfejlesztő Kft.-vel kötött szerződés szerint - megszüntette.

A Trafiboxok beszerzése, telepítése előirányzatból 1 darab trafibox berendezés és térfigyelő kamera beszerzése és beüzemelése került kifizetésre a Muskátli utcában.

A 2024. évi útfelújítási program keretében megújult a Bárdos Alice utca, az Akacs Mihály utca egy szakasza, a Csaba utca és a Bocskai István körút, valamint a Selyemrét utca. A kivitelező és műszaki ellenőrzési feladatokat ellátó vállalkozókat kifizettük. A Csaba u-i 22 kV-os vezetékek kiváltása és utólagos védelembe helyezése, valamint a feladathoz tartozó műszaki ellenőri díj is az előirányzat terhére került kifizetésre.

*Egyéb beruházások*

Az Északi iparterület fejlesztése kapcsán a 02089/5 hrsz-ú ingatlan ivóvízellátó és szennyvízelvezető hálózatának vízjogi létesítési, valamint az ingatlan megközelítését biztosító út- és közlekedési csomópont építésére vonatkozó engedélyezési és kiviteli terve elkészült. A közlekedési csomópont kialakítása tárgyában a vállalkozási szerződést megkötöttük, a műszaki ellenőr beszerzése megtörtént, melyek kifizetése 2024. évben megtörtént. A villamos hálózati csatlakozási szerződéseket megkötöttük.

*Egyéb fejlesztések*

A Homok úti burkolatfelújítás, a Selyemrét utca felújítása, valamint 3 gyalogátkelő (Markusovszky, Dolgozók és Eötvös, Körmendi úti) tervezési díját fizettük ki.

*Nagyprojektek, projektek*

Az RRF-1.1.2-21-2021-0007 Demográfiai és köznevelési bölcsődei nevelés fejlesztése - új bölcsőde építése Szombathely Szentkirályi városrészen elnevezésű projekt 2024 decemberében befejeződött. Az előirányzatról közbeszerzési hatósági és tanácsadói díjakat, a Lechner Tudásközpont Kft.-vel való kapcsolattartási, adatszolgáltatási díjakat, projektmenedzseri, tervezői és műszaki ellenőri díjakat, kivitelezői, eszközbeszerzéssel kapcsolatos szolgáltatói díjakat, áramszolgáltatói bekötési díjat fizettünk ki.

A Projektek – önerő, hozzájárulás, előkészítés, egyéb beruházási feladatok előirányzat terhére szereztük be a Képtár felújítása projekt keretében kiírt hiánypótlásra egyes eszközök pótlását; a Képtár turisztikai felújítását követő homlokzati födémmozgások monitorozását; projekt keretében felújított intézmények (Maros és Pipitér óvodák, Vas Megyei SZC Oladi Technikum, Agora, egészségügyi intézmények energetikai korszerűsítése) fenntartási időszakban való felülvizsgálatát; a Sportligetben kialakított mászófal statikai vizsgálatát, helyreállítását, szabványnak való megfeleltetését; az egészségügyi intézmények (Váci, ..rendelők), az Agora és a Szombathelyi Neumann János Általános Iskola fenntartási időszak alatti napelem karbantartását; szintén a Neumann iskola pánikzáras ajtójának javítását; a JustNature projekt keretében kialakított Hunyadi park ivóvíz bekötését; a Képtár statikai jelentésének elkészítését, valamint a TOP CLLD projekt keretében kialakított játszótér táblájának pótlását.

A JUSTNature nemzetközi projekt keretében szerződést kötöttünk a szombathelyi Dési Huber István Általános Iskola udvar és a Hunyadi úti közpark átalakítás kiviteli terveinek elkészítésére, szenzorok telepítésére és auditori feladatok ellátására, amelyek kifizetésre kerültek. A nemzetközi kapcsolattartás, tapasztalatcsere, workshopok megtartása mindvégig folyamatos volt, a projekt 2024. évben lezárult, a park műsor kíséretében átadásra került.

A TOP 6.1.5-2019-00002 a Ferenczy u. hiányzó szakaszának kiépítése befejeződött, ezen felül a projekt keretében megvalósult a Károly Róbert, a Szőlős és a Kodály Zoltán utcák burkolatfelújítása. A projekt elszámolásával a visszafizetés megtörtént.

***Intézményi felhalmozási célú kiadások (6.sz.melléklet)***

Az intézményi felhalmozási kiadások 677.961 eFt előirányzata 73,29 %-ban teljesült.

|  |  |  |
| --- | --- | --- |
| **INTÉZMÉNY** | **Beruházási és felújítási tételek** | **Összeg (eFt)** |
| **Óvodák (18 )** |  |  |
|  | egyéb tárgyi eszközök beszerzése (játékok, sportszerek, udvari játékok, könyvek, lepedő, paplanhuzat, párnahuzat, abroszok, törölközők, szőnyeg, porszívó, mosógép, óvodai bútorzat, nyomtató stb.) | 16.817 |
|  | számviteli szabályok szerint ingatlan beszerzésnek, létesítésnek minősülő eszközök (udvari játékok telepítése, beléptető rendszer beépítése, rovarháló telepítése, redőnyök felújítása, kémény felújítása, csempeburkolat cseréje, kültéri medence burkolatának cseréje, stb.) | 18.596 |
| **Köznevelési GAMESZ** |  |  |
|  | egyéb tárgyi eszközök beszerzése (szerszámok, telefonok, mikrohullámú sütő, nyomtató, porszívó, kávéfőző, stb.) | 1.827 |
|  | hangszigetelt beltéri ajtó | 345 |
|  | Aréna Óvoda – füstelvezető ablak cseréje | 5.697 |
|  | Pipitér Óvoda – járda helyreállítása | 495 |
|  | Mesevár Óvoda – hátsó kerítés készítése | 7.460 |
|  | Gazdag Erzsi Óvoda – kerítés részleges felújítása | 2.050 |
|  | Margaréta Óvoda – kerítés készítése, ablakpárkányok cseréje | 6.589 |
|  | Szűrcsapó Óvoda – PVC csere | 6.999 |
|  | Weöres Sándor Óvoda – vízelvezető vályú szigetelése, tetőbevilágító cseréje | 14.726 |
|  |  |  |
| **Mesebolt Bábszínház** |  |  |
|  | informatikai és kis értékű tárgyi eszköz beszerzése (bútor, mobiltelefon, pénztárgép, alu boxok, stb.) | 651 |
| **Savaria Szimfonikus Zenekar**  |  |  |
|  | informatikai eszközök beszerzése | 6.991 |
|  | hangszer és zenei szakmai anyagok beszerzése | 24.620 |
|  | FAZIOLI hangversenyzongora | 40.665 |
| **Berzsenyi Dániel Könyvtár** |  |  |
|  | immateriális javak (licence) beszerzése | 1.614 |
|  | informatikai eszközök beszerzése | 1.362 |
|  | könyvtári állománybővítés, szakmai kiegészítő eszközök és könyvtári bútorzat beszerzése | 14.065 |
| **Savaria Múzeum** |  |  |
|  | informatikai eszközök beszerzése | 1.144 |
|  | kisértékű tárgyi eszközök beszerzése (mobiltelefonok, vezetékes telefon, fűnyíró, fűkasza, stb.) | 1.976 |
|  | muzeális tárgyak beszerzése (festmények, képeslapgyűjtemény, bogárgyűjtemény) | 8.800 |
| **Pálos Károly Szociális Szolgáltató Központ és Gyermekjóléti Szolgálat** |  |  |
|  | informatikai eszközök beszerzése (fénymásológép, nyomtató, telefonok, router, tárgyi eszköz program fejlesztés, stb.) | 6.343 |
|  | egyéb gépek, berendezések beszerzése (CSÁO felújított lakásainak bútorcseréje, függöny, szőnyeg, mosógép; Domonkos utcai kapcsolatügyeleti szoba bútorcseréje; Jászai M. u. 4. szám alatti közösségi tér irattároló fémszekrény; stb.) | 19.084 |
|  | CSÁO 6 lakás teljes felújítása, elektromos hálózat felújítása | 31.398 |
|  | Gagarin utcai Idősek klubjában térkőburkolat felújítása, Domonkos utcai tolókapu felújítása, gépkocsi kuplungcseréje | 3.834 |
|  | Szőllősi stny. 36. sz. alatti épület teraszának és térkőburkolatának felújítása; teakonyha kialakítása; kapu automatizálása | 22.707 |
| **Egészségügyi és Kulturális GESZ** |  |  |
|  | informatikai eszközök beszerzése | 992 |
|  | kisértékű gépek, berendezések beszerzése - a GESZ és a GESZ által működtetett háziorvosi praxisok, védőnői szolgálat, ifjúság-egészségügyi praxisok működéshez szükséges eszközök beszerzése (vérnyomásmérő, mérleg, fogászati műszerek, hűtőszekrény, mobiltelefonok, bojler, székek, stb.) | 2.495 |
| **Egyesített Bölcsődei Intézmény** |  |  |
|  | ingatlanok beszerzése, létesítése (3D homlokzati dekoráció, alumínium redőnyök) | 516 |
|  | informatikai eszközök beszerzése (nyomtatók) | 1.114 |
|  | egyéb tárgyi eszközök beszerzése (fűnyíró, olajradiátor, porszívó, vízforraló, kávéfőző, bútorok telefonok, aprítógép, mosógép, szárítógép, gumiabroncsok, stb.) | 11.069 |
|  | Napraforgó Bölcsőde - gyermekfürdő felújítása; tetőszigetelés; teljes épület festése, kültéri mázolása | 48.203 |
|  | Csodaország Bölcsőde - épület felújítása | 3.941 |
|  | Bokréta Bölcsőde – vízvezetékszerelési munkák csőtörés miatt; tornaszoba kialakítása | 4.262 |
|  | Kuckó Bölcsőde – konyha felújítása | 964 |
| **Városi Vásárcsarnok** |  |  |
|  | informatikai eszközök beszerzése | 928 |
|  | egyéb gépek, berendezések beszerzése (piac tábla, gombavizsgáló kiadóablak, kültéri hulladékgyűjtő) | 2.456 |
|  | kisértékű egyéb gépek, berendezések beszerzése (táblák, asztalok, ventilátorok, roll-upok, stb.) | 3.502 |
|  | beltéri szennyvíztisztító akna kiépítése | 2.054 |
| **Polgármesteri Hivatal** |  |  |
|  | informatikai eszközök beszerzése (számítógépek, monitorok, képviselői laptopok, fénymásoló, közgyűlési szavazórendszer, mobiltelefonok, stb.) | 62.656 |
|  | EBER program, IRMA fejlesztése, térinformatika bővítése | 6.267 |
|  | egyéb tárgyi eszközök beszerzése (bútorok, hűtőszekrények, porszívók, autógumi, reluxa, szavazófülkék, választásra asztalok, stb.) | 16.828 |
|  | Déli oldal klíma cseréje | 61.786 |
| **Mindösszesen** |  |  **496.888** |

A beruházások és felújítások forrásai

* a köznevelési intézmények esetében döntően önkormányzati támogatásból biztosított 2023. évi maradványként jóváhagyott és 2024. évre áthozott kötelezettségvállalással terhelt tételek,
* a kulturális intézmények esetében jelentős pályázati támogatások és központi forrásból biztosított „közművelődési kiegészítő” támogatás,
* az Egészségügyi és Kulturális GESZ esetében részben NEAK finanszírozás, részben pedig (rendelők felújításához) önkormányzati támogatás,
* a többi intézmény esetében a 2024. évi eredeti költségvetésben, továbbá az év közbeni módosítások során biztosított önkormányzati támogatás.

Az intézményi felhalmozási kiadások 677.961 eFt előirányzata 73,29 %-ban teljesült. A kiadások alulteljesítésének indokai a következők:

Az óvodák esetében 2024. évben az alábbi beruházási és felújítási munkálatok kezdődtek el:

* Játéksziget Óvoda - Tároló ház építése 2.825 eFt
* Kőrösi Csoma Sándor Utcai Óvoda

 - Udvari hulladékgyűjtők telepítése, kerítés

 építése 865 eFt

* Mocorgó Óvoda

 - Öltözőszekrények 1.892 eFt

 - Kamerarendszer telepítése 1.137 eFt

 - Udvari térburkolat javítása 495 eFt

 - Festés 568 eFt

* Benczúr Gyula Utcai Óvoda - Járdaépítés 2.483 eFt

A felújítási munkák végzése folyamatos és a pénzügyi teljesítésekre 2025. évben kerül majd sor.

A Köznevelési GAMESZ felhalmozási célú költségvetési előirányzata többek között fedezetet nyújtott az alábbiakra:

* Aréna Óvoda - főbejárati esőelvezetés kialakítása 343 eFt
* Hétszínvirág Óvoda - pergola telepítése 14.790 eFt
* Maros Óvoda - kazán korszerűsítése 127 eFt
* Vadvirág Óvoda - járólapozás 3.346 eFt
* Szűrcsapó Óvoda - burkolás 594 eFt
* Benczúr Gyula Utcai Óvoda - kerítés áthelyezése 1.290 eFt
* Benczúr Gyula Utcai Óvoda - udvari játék maradvány 81 eFt
* Gazdag Erzsi Óvoda – villamoshálózat felújítása 28.106 eFt

A fentiekben felsorolt beruházási és felújítási kiadások 48.677 eFt összegű pénzforgalmi kifizetésére 2025. évben kerül sor.

A Savaria Szimfonikus Zenekarnál az EMT-ZENEMŰV-24-0028 számú pályázati pénzeszközök elszámolhatósági szabályait figyelembe véve az előadó-művészeti többlettámogatásokból megvalósuló felhalmozási kiadások 2025. évben fognak pénzforgalmilag teljesülni mindösszesen 2.286 eFt összegben.

A Savaria Múzeumnál az NKA pályázati pénzeszközök elszámolhatósági szabályait figyelembe véve a többlettámogatásokból megvalósuló felhalmozási kiadások - kortárs iparművészeti és képzőművészeti alkotások megvásárlása a Képtár számára; kortárs kerámiaművészeti alkotások megvásárlása a Schrammel gyűjtemény számára; Képtár és a Schrammel gyűjtemény technológiai eszközfejlesztése; - 2025. évben fognak pénzforgalmilag teljesülni mindösszesen 5.651 eFt összegben.

A Pálos Károly Szociális Szolgáltató Központ és Gyermekjóléti Szolgálat esetében 2024. évben a Családok Átmeneti Otthonában a lakásfelújítások, fürdőszoba vízvezeték hálózat felújítási munkák végzése, fűtéskorszerűsítés, villamoshálózat felújítása, bútorbeszerzés folyamatos volt, pénzügyi teljesítésekre 2025. évben kerül majd sor mindösszesen 25.272 eFt összegben.

Az Egészségügyi és Kulturális GESZ esetében a folyamatban lévő felhalmozási célú orvosi eszközök beszerzéseinek, a háziorvosi rendelők akadálymentesítéseinek pénzügyi teljesítési időpontja 2025. gazdálkodási év, mindösszesen 2.916 eFt összegben.

Az Egyesített Bölcsődei Intézmény felhalmozási célú költségvetési előirányzata tartalmazta egy ételszállító tehergépjármű beszerzésének, valamint a Csodaország Bölcsőde dolgozói étkező helyiség kialakításának fedezetét. A beszerzés és felújítási munkák pénzügyi teljesítésére 2025. évben kerül sor mindösszesen 12.385 eFt összegben.

A Városi Vásárcsarnok 2024. évi beruházási előirányzata tartalmazta az intézmény részére rendezvényeknél szükséges mobilkonyha beszerzésének és a kiszolgáló helyiség kialakításának fedezetét, melyek pénzforgalmi kifizetésére 2025. évben kerül sor mindösszesen 4.185 eFt összegben.

A Polgármesteri Hivatal felhalmozási célú költségvetési előirányzata több informatikai program, rendszer fejlesztését és a Közterület-felügyelet (Szombathelyi Városrendészet) Szombathely Kossuth Lajos u. 11. szám alatti épületben történő elhelyezéséhez kapcsolódó kiadások fedezetét tartalmazta. A beszerzések, fejlesztések folyamatosak és a pénzügyi teljesítésekre 2025. évben kerül sor mindösszesen 21.123 eFt összegben.

**IV.FINANSZÍROZÁSI MŰVELETEK**

Finanszírozás alakulása

2024. évben hitelfelvételre nem került sor. Az Önkormányzat zárt végű pénzügyi lízingszerződést kötött a K&H Bank Zrt-vel 2018.10.10-én, mely 2019. év során két ütemben valósult meg. A lízingszerződésben foglalt pénzeszköz a Szombathely közterületén található lámpatestek cseréjére került felhasználásra. A pénzügyi lízingből eredő fizetési kötelezettség állományáról szóló évenkénti kimutatást a 30. sz. melléklet tartalmazza.

A lízingállomány alakulása ezer Ft-ban:

|  |  |  |  |  |  |  |
| --- | --- | --- | --- | --- | --- | --- |
|  | 2019. | 2020. | 2021. | 2022. | 2023. | 2024. |
| **Lízing****Nyitóállomány** | **0** | **1.383.586** | **1.262.837** | **1.142.088** | **1.021.338** | **900.589** |
| Lízing kötelezettség előírás | **1.448.992** | **0** | **0** | **0** | **0** | **0** |
| Lízing törlesztés | **65.406** | **120.749** | **120.749** | **120.750** | **120.749** | **120.750** |
| **Lízing záróállomány** | **1.383.586** | **1.262.837** | **1.142.088** | **1.021.338** | **900.589** | **779.839** |

Az államháztartásról szóló törvény végrehajtásáról szóló kormányrendelet előírása alapján 2024. évre vonatkozóan 281.004 e Ft állam általi megelőlegezést folyósított a Kincstár, mely december 23-án az önkormányzat bankszámláján jóváírásra került. Az elszámolási szabályok szerint 2025. évben történik a támogatási előleg elszámolása a nettó finanszírozás keretében.

Az önkormányzat és az intézmények előző évi költségvetési maradvány igénybevételének teljesítését a számviteli szabályok szerint elszámoltuk.

**V. VAGYON ALAKULÁSA**

Szombathely Város Önkormányzatának összevont mérlegadatait a 23-24.sz. melléklet tartalmazza.

**Eszközök e Ft-ban**

|  |  |  |  |
| --- | --- | --- | --- |
| **Eszközök**  | **2023.12.31 zárómérleg** | **2024.12.31 zárómérleg** | **2024/2023****%** |
| A/I. Immateriális javak | 58 344 | 60 397 | 103,52 |
| A/II. Tárgyi eszközök | 92 311 514 | 92 610 515 | 100,32 |
| A/III. Befektetett pénzügyi eszközök | 6 458 011 | 6 457 767 | 100,00 |
| A/IV. Koncesszióba, vagyonkezelésébe adott eszközök | 872 952 | 57 022 | 6,53 |
| **A/ Nemzeti Vagyonba tartozó Befektetett eszközök összesen** | **99 700 821** | **99 185 701** | **99,48** |
| B/I. Készletek | 33 433 | 29 732 | 88,93 |
| B/II. Értékpapírok | 0 | 0 | 0 |
| **B/ Nemzeti Vagyonba tartozó Forgóeszközök összesen** | **33 433** | **29 732** | **88,93** |
| C/ Pénzeszközök | 7 613 661 | 3 699 714 | 48,59 |
| D/ Követelések | 7 899 920 | 7 061 954 | 89,39 |
| E/ Egyéb sajátos elszámolások | 16 833 | 84 039 | 499,25 |
| F/ Aktív időbeli elhatárolások | 596 548 | 495 620 | 83,08 |
| **ESZKÖZÖK ÖSSZESEN** | **115 861 216** | **110 556 760** | **95,42** |

Az önkormányzat összevont mérlegfőösszege a 2023.évi zárómérleg adataihoz képest 5.304.456 eFt csökkenést mutat, több tényező együttes hatásaként. A pénzeszközök, követelés állomány és az aktív időbeli elhatárolások csökkenése, valamint az egyéb sajátos elszámolások (Áfa) változása hatott jelentősen a főösszegre.

Tárgyi eszközök

A befejezetlen beruházások állománya csökkent, mert a TOP projektek, valamint az útfelújítások aktiválásra kerültek.

A befejezetlen beruházások állományából 2024. évben az alábbi nagyobb beruházásokat aktiváltuk:

* Szombathely - Zanat összekötő kerékpárút megépítése,
* Bartók Béla u. – Gagarin u. - Jókai u. - Jégpince u. körforgalmi csomópont kialakítása,
* Markusovszky u. - Sugár út - Dr. István Lajos krt. - Horváth Boldizsár körforgalmi csomópont kialakítása,
* Gyöngyösszőlősi klubház fejlesztése,
* Bocskai i. körút, Bárdos Alice u., Akacs Mihály u. és a Csaba u. felújítása,
* Szűrcsapó u. 6-8., illetve a Barátság u. 17. melletti parkoló megépítése,
* Éhen Gyula téren parkoló-bővítése,
* Északi iparterület 02089/5 hrsz-ú ingatlan megközelítését biztosító út és közlekedési csomópont kialakítása,
* Új bölcsőde építése Szombathely Szentkirályi városrészen,
* Dési Huber István Általános Iskola udvar fejlesztése és a Hunyadi János úton park kialakítása a JustNature projekt keretében,
* Szombathely város területén új gyalogátkelőhelyek létesítése.

Térítésmentesen átadtuk az Önkormányzat által az intézmények részére beszerzett informatikai eszközöket, illetve a Magyar Állam részére a 10810/4 és a 10811/56 hrsz-ú fölterületeket.

Térítésmentesen átvettük az Örökzöld kertészettől a Bartók B. körforgalom zöldterületét (5435 hrsz.), az Országos Horvát Önkormányzattól a Mate Meršić Miloradić Horvát Óvoda, Általános Iskola és Gimnázium felújítási értékét, illetve a VASIVÍZ Zrt-től szennyvízcsatorna rekonstrukciókat.

Egyéb csökkenésként, illetve egyéb növekedésként számoljuk el a számviteli szabályok szerint az üzemeltetésre (SZOVA Nonprofit Zrt.) és a vagyonkezelésbe (SZMJV Önkormányzatának költségvetési szervei, Szombathelyi Tankerületi Központ, Vas Vármegyei Szakképzési Centrum) átadott-átvett eszközök főkönyvi átsorolását, illetve a kataszteri változásokat.

A Vas Megyei Temetkezési Kft-vel a vagyonkezelői szerződés helyett üzemeltetési szerződés megkötésére került sor, ezért a vagyonkezelésében lévő eszközök átkönyvelésre kerültek a tárgyi eszközök közé.

Befektetett pénzügyi eszközök

A részesedések, üzletrészek állományát 2024. december 31-én a 29. sz. melléklet tartalmazza. Az önkormányzat részesedéseinek állományában bekövetkezett változások az alábbiak:

 e Ft-ban

|  |  |
| --- | --- |
| Nyitó állomány: | 6.458.011 |
| Haladás 1919 Labdarúgó Kft. alapítása | 3.000 |
| FALCO KC értékvesztés visszaírása | 3.000 |
| Szombathelyi Haladás Labdarúgó és Sportszolgáltató Kft értékvesztése – felszámolás alatt | -6.244 |
| Záró állomány: | 6.457.767 |

Pénzeszközök

A pénzeszközök állománya összességében 3.913.947 eFt-tal csökkent. A Magyar Államkincstárnál vezetett EU források finanszírozási számla egyenlege 2024.12.31-én 0 Ft volt, mivel valamennyi EU forrásból finanszírozott projekt lezárult.

A mérlegben kimutatott követelésállomány tételei a közhatalmi követelések, a működési bevételek követelései, a kölcsönnyújtásokhoz kapcsolódó követelések, valamint a követelés jellegű sajátos elszámolások.

A működési bevételek követelésének összege 984.708.552 eFt. Az önkormányzat jelentős tétele a SZOVA Nonprofit Zrt. lakásbérleti díj hátralék, melynek értékvesztéssel csökkentett összege 67.743 eFt, valamint a VASIVÍZ szennyvíz- és ivóvíz használati díj követelés 866.960 eFt. A VASIVÍZ Zrt-vel szemben fennálló követelés nem hátralékos követelés, az elszámolás sajátosságaiból adódóan, a szennyvíz- és ivóvíz rekonstrukciók megvalósulása után, a kiadási számlák kompenzálásával egyenlítődik ki.

A közhatalmi (helyi adó) követelések között szerepel a 2025. márciusi adóelőleg előírt összege is 5.337.593 eFt összegben évet követően esedékes közhatalmi követelésként. Ezen követelést a szabályok szerint (a mérleg forrásoldalán) az eredményszemléletű bevételek passzív időbeli elhatárolásaként elszámoltuk. A tárgyévi követelések nettó összege 129.509 eFt.

A kölcsönnyújtásokhoz kapcsolódó követelések állománya csökkent. A változás oka, hogy a SZOMHULL Nonprofit Kft. beolvadt a SZOVA Szombathelyi Vagyonhasznosító és Városgazdálkodási Nonprofit Zrt.-be és az 500 millió Ft összegű tagi kölcsön tartozást a társaság veszteségpótlásként elszámolta. A Szombathelyért Közalapítvány 500 eFt-ot visszafizetett a tagi kölcsön tartozásából, míg a Prenor Kertészeti és Parképítő Kft.-vel hosszútávú megállapodás kerül aláírásra a bérleti díj és a tagi kölcsön tartozás rendezése érdekében. A munkáltatói és lakáskölcsönök törlesztése csökkentette a kölcsönnyújtásokhoz kapcsolódó követelések állomány összegét.

A követelés jellegű sajátos elszámolásként számoljuk el az adott előlegeket, (beruházásra, felújításra adott előlegek) a letétre, megőrzésre, fedezetkezelésre átadott pénzeszközt.

Az egyéb sajátos eszközoldali elszámolások az általános forgalmi adó elszámolást tartalmazzák (előlegekhez tartozó ÁFA elszámolás, valamint az áthúzódó ÁFA összegek).

Az aktív időbeli elhatárolásokat az államháztartási számviteli kormányrendelet előírásai alapján számoltuk el.

**Források e Ft-ban**

|  |  |  |  |
| --- | --- | --- | --- |
| **Források** | **2023.12.31 zárómérleg**  | **2024.12.31 zárómérleg** | **2024/2023****%** |
| G/ Saját tőke | 88 611 796 | 88 210 128 | 99,55 |
| H/ Kötelezettségek | 2 320 117 | 2 170 476 | 93,55 |
| I/ Kincstári számlavezetéssel kapcsolatos elszámolások | 0 | 0 | 0  |
| J/ Passzív időbeli elhatárolások | 24 929 303 | 20 176 156 | 80,93 |
| **FORRÁSOK ÖSSZESEN** | **115 861 216** | **110 556 760** | **95,42** |

A saját tőke változását a mérleg szerinti eredmény, valamint a nemzeti vagyon változásai befolyásolják. A mérleg szerinti eredmény 2024. évben -413.533 eFt volt. A mérleg szerinti eredmény alakulását a költségvetésben meghatározott bevételi előírások és kiadási kötelezettségvállalások összegein kívül befolyásolják többek között az értékcsökkenés elszámolások, az értékvesztés elszámolások, tárgyi eszközök átadás-átvételei, időbeli elhatárolások elszámolása.

A kötelezettségek az áthúzódó szállítói kötelezettségeket, a finanszírozási kötelezettségeket, valamint a kötelezettség jellegű sajátos elszámolásokat tartalmazza. Ez utóbbi meghatározó eleme a helyi adó túlfizetések összege, amely 491.759 eFt összeget képvisel. A finanszírozási kiadásokra esedékes kötelezettségekből 779.839 eFt a pénzügyi lízing tőke részét érintő, évet követő kötelezettsége.

A passzív időbeli elhatárolásokat az államháztartási számviteli kormányrendelet előírásai alapján számoljuk el. Az elszámolást meghatározza a központi és európai uniós projektek támogatására befolyt fejlesztési támogatások, valamint a térítés nélkül átvett eszközök értéke, melyeket halasztott eredményszemléletű bevételként számolunk el.

Az évet követő közhatalmi (helyi adó) követelések előírását a szabályok szerint az eredményszemléletű bevételek passzív időbeli elhatárolásaként elszámoltuk.

**VI. AZ ÁLLAMI SZÁMVEVŐSZÉK JELENTÉSÉRE KÉSZÍTETT INTÉZKEDÉSI TERV BESZÁMOLÓT ÉRINTŐ VÉGREHAJTÁSA**

1. Az önkormányzat gazdasági társaságai aktuális pénzügyi helyzetét a Közgyűlés külön napirendi pont keretében tárgyalja a gazdasági társaságok 2024. évi mérlegbeszámolói kapcsán.
2. Az önkormányzat gazdasági társaságainak nyújtott kölcsöneinek bemutatása (Forintban):

|  |  |  |  |  |  |
| --- | --- | --- | --- | --- | --- |
|   | **Nyitó** | **kölcsön nyújtás** | **kölcsön visszafizetés** | **kölcsön elengedés** | **Záró állomány** |
| Savaria Városfejlesztési Kft. | 20.000.000 |  |  |  | 20.000.000 |
| SZOMHULL Nonprofit Kft (beolvadás) -veszteségpótlás a 299/2023. (IX.28.) Kgy. sz. hat. szerint | 500.000.000 |  |  | 500.000.000 | 0 |
| Prenor Kertészeti és Parképítő Kft. | 97.849.429 | 118.515.055 | 6.657.370 |  | 209.707.114 |
| STYL FASHION Kft. | 30.000.000 |  |  |  | 30.000.000 |
| Szombathelyért Közalapítvány | 6.000.000 |  | 500.000 |  | 5.500.000 |
| Összesen: | 653.849.429 | 118.515.055 | 7.157.370 | 500.000.000 | 265.207.114 |

1. Az eszközök értékcsökkenésének és elhasználódási fokának bemutatása (Ezer Ft)

|  |  |  |  |  |  |  |
| --- | --- | --- | --- | --- | --- | --- |
|   | Immateriális javak | Ingatlanok és kapcsolódó vagyonértékű jogok | Gépek berendezése, felszerelések, járművek | Tenyész-állatok | Koncesszióban, vagyonkezelésbe adott eszközök | Összesen |
|   |   |   |   |   |   |   |
| Értékcsökkenés nyitó | 271 022 | 25 784 251 | 4 090 399 | 508 | 75 376 | 30 221 556 |
| Értékcsökkenés állományának növekedése | 15 790 | 4 096 888 | 1 054 415 |  | 1 893 | 5 168 986 |
| Értékcsökkenés állományának csökkenése | 1 724 | 1 814 981 | 387 787 | 100 | 77 269 | 2 281 861 |
| Értékcsökkenés záró | 285 088 | 28 066 158 | 4 757 027 | 408 | 0 | 33 108 681 |
|  |  |  |  |  |  |  |
| Bruttó érték | 345 486 | 116 887 625 | 8 087 899 | 408 | 57 022 | 125 378 440 |
|  |  |  |  |  |  |  |
| Az eszközök pótlására fordított tényleges kiadások | 21 141 | 2 095 720 | 326 102 | 0 | 0 | 2 442 963 |
|  |  |  |  |  |  |  |
| Eszközök elhasználódási foka | 82,52 | 24,01 | 58,82 | 100,00 | 0,00 | 26,41 |

4. Az Áht. 29/A. § szerint a helyi önkormányzat évente, legkésőbb a költségvetési rendelet elfogadásáig határozatban állapítja meg a Stabilitási tv. 45. § (1) bekezdés a) pontja felhatalmazása alapján kiadott jogszabályban – 353/2011.(XII.30.) Korm. rendelet – meghatározottak szerinti saját bevételeinek, valamint a Stabilitási tv. 8. § (1) bekezdése szerint adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

A fenti kötelezettségünknek a fent hivatkozott kormányrendeletben meghatározott adattartalommal, a hatályos új jogszabályokban foglaltak figyelembevételével eleget tettünk a költségvetési rendeletben.

Szombathely Megyei Jogú Város Közgyűlése az önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2024. évi költségvetési évet követő három évre várható összegét az alábbiak szerint állapította meg:

|  |  |  |  |  |  |
| --- | --- | --- | --- | --- | --- |
| ezer Ft-ban |  | **2024.** | **2025.** | **2026.** | **2027.** |
| **Megnevezés** |  | **tárgyév** | **tárgyévet követő 1.évben** | **tárgyévet követő 2.évben** | **tárgyévet követő 3.évben** |
| Helyi adók | 1. | 13.609.819 | 14.282.000 | 14.282.000 | 14.282.000 |
| Tulajdonosi bevételek | 2. | 2.059.870 | 1.398.400 | 1.398.400 | 1.398.400 |
| Díjak, pótlékok, bírságok, települési adók | 3. | 42.991 | 26.000 | 26.000 | 26.000 |
| Immateriális javak, ingatlanok és egyéb tárgyi eszközök értékesítése | 4. | 426.046 | 1.000.000 | 500.000 | 500.000 |
| Részesedések értékesítése és részesedések megszűnéséhez kapcsolódó bevételek | 5. |  |  |  |  |
| Privatizációból származó bevételek | 6. |  |  |  |  |
| Garancia- és kezességvállalásból származó megtérülések | 7. |  |  |  |  |
| **Saját bevételek (01+... +07)** | 8. | **16.138.726** | **16.706.400** | **16.206.400** | **16.206.400** |
| **Saját bevételek (08. sor) 50%-a** | 9. | **8.069.363** | **8.353.200** | **8.103.200** | **8.103.200** |
| **Előző év(ek)ben keletkezett fizetési kötelezettség (11+...+18)** | 10. | **206.140** | **183.750** | **270.000** | **255.000** |
| Hitelből eredő fizetési kötelezettség | 11. |  |  |  |  |
| Kölcsönből eredő fizetési kötelezettség | 12. |  |  |  |  |
|  Hitelviszonyt megtestesítő értékpapírból eredő fizetési kötelezettség | 13. |  |  |  |  |
|  Adott váltóból eredő fizetési kötelezettség | 14. |  |  |  |  |
|  Pénzügyi lízingből eredő fizetési kötelezettség | 15. | 206.140 | 183.750 | 170.000 | 155.000 |
|  Halasztott fizetés, részletfizetés fizetési kötelezettsége | 16. |  |  | 100.000 | 100.000 |
| Szerződésben kikötött visszavásárlási kötelezettség | 17. |  |  |  |  |
| Kezesség-, és garanciavállalásból eredő fizetési kötelezettség | 18. |  |  |  |  |
| **Tárgyévben keletkezett, illetve keletkező, tárgyévet terhelő fizetési kötelezettség (20+...+27)** | **19.** | **0** | **50.000** | **0** | **0** |
| Hitelből eredő fizetési kötelezettség | 20. |  |  |  |  |
| Kölcsönből eredő fizetési kötelezettség | 21. |  |  |  |  |
| Hitelviszonyt megtestesítő értékpapírból eredő fizetési kötelezettség | 22. |  |  |  |  |
| Adott váltóból eredő fizetési kötelezettség | 23. |  |  |  |  |
| Pénzügyi lízingből eredő fizetési kötelezettség | 24. |  |  |  |  |
| Halasztott fizetés, részletfizetés fizetési kötelezettsége | 25. |  | 50.000 |  |  |
| Szerződésben kikötött visszavásárlási kötelezettség | 26. |  |  |  |  |
| Kezesség-, és garanciavállalásból eredő fizetési kötelezettség | 27. |  |  |  |  |
| **Fizetési kötelezettség összesen (10+19)** | 28. | **206.140** | **233.750** | **270.000**  | **255.000** |
| **Fizetési kötelezettséggel csökkentett saját bevétel (09-28)** | 29. | **7.863.223** | **8.119.450** | **7.833.200** | **7.848.200** |

5. Be kell mutatni az Önkormányzat folyamatban lévő és tervezett fejlesztéseihez szükséges belső és külső források rendelkezésre állását, és ebből a szempontból értékelni kell az Önkormányzat beruházásait.

A 2024.évi maradvány elszámolásról szóló előterjesztés egyértelműen kimutatta, hogy a korábbi években elkezdett, folyamatban lévő beruházások, fejlesztések forrása rendelkezésre áll.

A 2025. évben megvalósuló fejlesztések forrását a 2024. évi maradvány, másrészt a vagyonértékesítési bevételek tervezett 1.000.000 eFt-os összege biztosítja.